[{"text_idx": "#000001", "text": "Dywed pennaeth Bwrdd Iechyd Betsi Cadwaladr fod unedau mamolaeth yn y gogledd wedi gorfod cau ar fyr rybudd yn y gorffennol oherwydd bod y Bwrdd yn wynebu \"anawsterau difrifol\" wrth recriwtio meddygon."}, {"text_idx": "#000002", "text": "Cafodd Simon Dean, ei benodi fel pennaeth dros dro y Bwrdd yn yr haf ac mae o'n dweud fod rheolwyr yn gorfod gwneud trefniadau munud olaf yn ddyddiol gan fod dim digon o feddygon."}, {"text_idx": "#000003", "text": "Mae'r broblem, meddai wrth raglen Sunday Supplement BBC Radio Wales, yn effeithio gwasanaethau obstetric, y tri ysbyty mawr yn y rhanbarth."}, {"text_idx": "#000005", "text": "Disgrifiad o\u2019r llun, Simon Dean: Y bwrdd yn wynebu anawsterau difrfiol wrth recriwtio"}, {"text_idx": "#000006", "text": "Fe fydd bwrdd rheoli Betsi Cadwaladr yn cwrdd ddydd Mawrth i drafod dogfen ymgynghorol sy'n cynnwys tri opsiwn. ac os ydyn nhw'n cael eu cymeradwyo bydd ymgynghoriad cyhoeddus yn cael ei lansio ar 24 Awst."}, {"text_idx": "#000008", "text": "Mae'r bwrdd iechyd yn ffafrio israddio'r uned yn Ysbyty Galan Clwyd. Byddai hynny'n golygu y byddai'r uned yn cael ei arwain gan fydwragedd yn hytrach na meddygon."}, {"text_idx": "#000011", "text": "Maen nhw'n dadlau y byddai hyn yn golygu risg mwy i famau sy'n gorfod teithio ymhellach er mwyn cael gofal."}, {"text_idx": "#000012", "text": "Yn wreiddiol dywedodd y bwrdd iechyd nad oedd yna amser i gynnal ymgynghoriad cyhoeddus oherwydd bod angen newidiadau ar frys."}, {"text_idx": "#000013", "text": "Ond llwyddodd ymgyrchwyr i newid y penderfyniad drwy ei herio yn y llysoedd."}, {"text_idx": "#000014", "text": "Prif Straeon'Mewn ac allan o'r ysbyty gydag haint dw\u0302r cronig'Cyhoeddwyd2 awr yn o\u0302lPam fod cymaint o bobl ifanc yn gadael cefn gwlad?Cyhoeddwyd1 awr yn o\u0302lLlun eliffantod Aberystwyth 'yn dal i ddod a\u0302 gwe\u0302n'Cyhoeddwyd1 awr yn o\u0302l"}, {"text_idx": "#000020", "text": "Ifan Phillips a'i bositifrwydd i'r dyfodol"}]